Արձանագրելով նռնակների անարդյունավետությունը՝ հարձակումը ղեկավարող երիտասարդ կապիտանը դադարեցրեց կրակը։ Տարօրինակ լռություն հաստատվեց։ Պաշտպանվողները նույնպես պահպանեցին հրադադարը։ Կենդանի վահան կազմող տասնութ կանանց հրամայեցին դեպի եկեղեցու դուռը գնալ։ Լաց ու կոծով նրանք ենթարկվեցին հրամանին։ Երբ կանայք ճանապարհի կեսին էին, զինվորները կրակեցին նրանց վրա։ Չորս-հինգ տարեկան մի երեխա, որի մայրը զոհերի թվում էր, վազեց մոր մոտ։ Կրակոց լսվեց, և երեխան վայր ընկավ փոշու մեջ։ Հեծելազորի սպան մազերը հետ գցեց և ձեռքերը բերանին դնելով բղավեց.